IZVEDBENA UREDBA KOMISIJE (EU) 2021/28

z dne 14. januarja 2021

o spremembi Uredbe Sveta (ES) št. 1362/2000 glede tarifnih kvot Unije za banane s poreklom iz Mehike

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1362/2000 z dne 29. junija 2000 o izvedbi, za Skupnost, tarifnih določb Sklepa št. 2/2000 Skupnega Sveta iz Začasnega sporazuma o trgovini in s trgovino povezanimi zadevami med Evropsko skupnostjo in Združenimi mehiškimi državami (1) ter zlasti člena 4 Uredbe,

ob upoštevanju naslednjega:

(1) Zaradi upoštevanja pristopa Hrvaške k Evropski uniji 1. julija 2013 je Svet s Sklepom (EU) 2019/573 (2) v imenu Evropske unije in njenih držav članic sklenil Tretji dodatni protokol k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi (3), ki je bil podpisan 27. novembra 2018 in je začel veljati 1. marca 2020.

(2) Svet je s Sklepom (EU) 2019/104 (4) odobril stališče, ki se v imenu Evropske unije zavzame v Skupnem svetu, ustanovljenem s Sporazumom o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi, o spremembah Sporazuma, potrebnih zaradi upoštevanja pristopa Hrvaške k Uniji.

(3) Sklep št. 1/2020 Skupnega sveta EU-Mehika (5) določa povečanje tarifne kvote Unije za sveže banane s poreklom iz Mehike za sprostitev v prosti promet v Uniji.

(4) Uredbo (ES) št. 1362/2000 bi bilo zato treba spremeniti, da se izvede povečanje tarifne kvote iz Sklepa št. 1/2020 Skupnega sveta EU-Mehika. Glede na to, da je bila tarifna kvota za banane za leto 2020 izčrpana, se posamezna zaporedna številka pripiše dodatnemu obsegu za navedeno leto.

(5) Da bi se izognili kakršnim koli nepotrebnim zamudam pri uporabi te tarifne kvote, bi morala ta uredba začeti veljati čim prej in bi se morala uporabljati retroaktivno od tretjega dne po objavi Sklepa št. 1/2020 Skupnega sveta EU-Mehika v Uradnem listu Evropske unije.

(6) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1 Priloga k Uredbi (ES) št. 1362/2000 se spremeni: (1) vrstica z zaporedno številko 09.1834 se nadomesti z naslednjim: Zaporedna številka Oznaka KN Poimenovanje Letna višina tarifne kvote (neto masa, razen če je določeno drugače) Dajatev v okviru tarifne kvote (odstotno znižanje) „09.1834 0803 90 10 Banane, sveže (razen rajskih smokev) Do 31. decembra 2020: 2 000 ton, od 1. januarja 2021: 2 010 ton Uporablja se fiksna dajatev“ (2) med vrstico z zaporedno številko 09.1834 in vrstico z zaporedno številko 09.1847 se vstavi naslednja vrstica: Zaporedna številka Oznaka KN Poimenovanje Letna višina tarifne kvote (neto masa, razen če je določeno drugače) Dajatev v okviru tarifne kvote (odstotno znižanje) „09.1838 0803 90 10 Banane, sveže (razen rajskih smokev) Od 13. avgusta 2020 do 31. decembra 2020: 10 ton Uporablja se fiksna dajatev“

Člen 2 Ta uredba začne veljati dan po objavi v Uradnem listu Evropske unije. Uporablja se od 13. avgusta 2020.

Ta uredba je v celoti zavezujoča in se neposredno uporablja v vseh državah članicah. V Bruslju, 14. januarja 2021 Za Komisijo Predsednica Ursula VON DER LEYEN

(1) UL L 157, 30.6.2000, str. 1.

(2) Sklep Sveta (EU) 2019/573 z dne 8. aprila 2019 o sklenitvi, v imenu Evropske unije in njenih držav članic, Tretjega dodatnega protokola k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Hrvaške k Evropski uniji (UL L 100, 11.4.2019, str. 3).

(3) UL L 325, 20.12.2018, str. 3.

(4) Sklep Sveta (EU) 2019/104 z dne 22. maja 2018 o stališču, ki se v imenu Evropske unije zavzame v Skupnem svetu EU-Mehika, ustanovljenem na podlagi Sporazuma o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi, v zvezi s spremembo sklepov št. 2/2000 in št. 2/2001 Skupnega sveta zaradi upoštevanja pristopa Republike Hrvaške k Evropski uniji (UL L 21, 24.1.2019, str. 23).

(5) Sklep št. 1/2020 Skupnega sveta EU-Mehika z dne 31. julija 2020 o spremembi Sklepa št. 2/2000 [2020/1180] (UL L 259, 10.8.2020, str. 40).